A koreai nagydíj időmérő edzésén a 8. helyett szerezte meg csapattársa, Esteban Gutiérrez előtt. A másnapi futamon a rajtot követően feljött az 5. helyre, majd remekül tartotta pozícióját. Fernando Alonso és Lewis Hamilton sem tudta megelőzni Hülkenberget a futam során. A 37. körben az újraindítást követően megelőzte Hamiltont. A versenyt végül a 4. helyen fejezte be. A következő nagydíjon Japánban a harmadik szabadedzésen inkorrekt utasításokat adott a csapat Hülkenbergnek ezért a versenybíróság 20 ezer eurós büntetést rótt ki a svájci istállónak. Az időmérőn 7. rajtkockát érte el. A versenyen Daniel Ricciardóval harcolt, majd sikeresen megelőzte a 20. körben, végül a 6. helyen ért célba. Indiában ismét a 7. időt autózta, majd a futamon a rajtot követően az 5. helyig ért fel, ezt követően a futam nagy részét a 9. hely környékén autózta végig, majd a leintés előtt hat körrel műszaki hiba miatt volt kénytelen feladni a versenyt.